OpenLLM-France/wikimedia huggingface dataset:
# Escut antic d'Isona

Antic escut municipal d'Isona, al Pallars Jussà. Fou vigent entre el 1970, any de creació del municipi d'Isona i Conca Dellà, i el 21 de juny del 1984, moment en què fou substituït per l'escut de nova creació, adaptat a la normativa vigent a Catalunya sobre símbols oficials, del terme municipal, també de nova planta, d'Isona i Conca Dellà.

## Descripció heràldica

Tallat d'argent i atzur; sobre l'argent, el nom de la vila.

## Bibliografia

* Bassa i Armengol, Manuel. Els escuts heràldics dels pobles de Catalunya. Barcelona: Millà, 1968.
# Polla endolada

La polla endolada (Gallinula tenebrosa) és una espècie d'ocell de la família dels ràl·lids (Rallidae) que habita les riberes de zones humides, de Sulawesi, algunes de les illes Moluques, illes Petites de la Sonda, Nova Guinea, Austràlia i Nova Caledònia.
# AOE

AOE té els següents significats:
* Àfrica Occidental Espanyola, nom conjunt de les colònies espanyoles a l'Àfrica Occidental
* Orde de l'Excel·lència d'Alberta (del seu nom en anglès Alberta Order of Excellence), distinció civil atorgada per la província d'Alberta, al Canadà
* Eix del Mal (del seu nom en anglès Axis Of Evil), expressió proposada per George W. Bush per referir-se als països patrocinadors del terrorisme
* Age of Empires, sèrie de videojocs d'estratègia en temps real per a ordinador personal, desenvolupada per Ensemble Studios
* ATA over Ethernet, protocol de xarxa que permet accedir a dispositius ATA des de xarxes Ethernet
* Area of Effect, terme utilitzat en videojocs per indicar l'abast d'un atac o un altre efecte
# Kule Loklo

Kule Loklo ("Vall de l'os") és una vila recreada dels amerindis dels Estats Units miwoks de la costa situada a molt a prop del centre de visitants de la Point Reyes National Seashore, al comtat de Marin, Califòrnia. Kule Loklo fou creada originalment cap al 1970 pel Miwok Archeological Preserve of Marin (MAPOM) com un tribut als amerindis del comtat de Marin, els miwoks de la costa.
En 1992 la casa rodona cerimonial a Kule Loklo fou destruïda per un piròman; gràcies al suport de tota la comunitat fou substituïda per una rotonda cerimonial en 1993.
Actualment, hi ha un festival anual públic a Kule Loklo, el Big Time, que se celebra a finals de juliol, i compta amb danses i artesanies d'amerindis de Califòrnia.

## Referències

* ↑ «Kule Loklo Volunteers». Kule Loklo Volunteers. [Consulta: 21 juny 2011].

## Enllaços externs

* Kule Loklo - Lloc web oficial
# Can Rosselló d'Amunt

Can Rosselló d'Amunt és un edifici del municipi de la Garriga (Vallès Oriental) inclòs en l'Inventari del Patrimoni Arquitectònic de Catalunya.

## Descripció

És una masia aïllada de planta baixa, pis i golfes. La façana és de pedra i està recoberta amb arrebossat de ciment. La casa s'aixeca davant un gran pati limitat per un mur de pedra perimetral. El portal d'entrada és de pedra i d'arc de mig punt adovellat. A la planta pis hi ha tres obertures quadrades encerclades amb carreus. A les golfes hi ha tres petites obertures, dues amb l'encerclament amb carreus. A les golfes hi ha tres petites obertures, dues amb l'encerclament de pedra i l'altra amb obra vista. La coberta és a dues vessants. Unes escales, amb planta circular i construïdes amb pedra, comunica l'era amb el portal d'entrada.

## Referències

* ↑ «Can Rosselló d'Amunt». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 10 juliol 2015].
# Es Tint de ses Xarxes

Es Tint de ses Xarxes és una obra de Lloret de Mar (Selva) protegida com a Bé Cultural d'Interès Local.

## Descripció

L'immoble anomenat "es tint de ses xarxes" és un petit edifici entre mitgeres ubicat a la part vella de Lloret de Mar que actualment acull la seu de la Confraria de Pescadors. A l'interior conserva el lloc on els pescadors acudien a tenyir les xarxes de pesca. Antigament les xarxes eren de cotó i era més fàcil capturar el peix si les xarxes perdien el color blanc en tenyir-les. Aquest procediment requeria posar aigua a bullir amb escorça de pi triturada. El fet de tenyir les xarxes sembla que també allargava la vida d'aquestes. A mitjans del segle xx, en introduir-se les xarxes de niló, es va deixar de fer aquesta activitat. Actualment l'espai ha estat museïtzat. Es pot veure el pou i les tines per a tenyir, algunes arts de pesca i fotografies antigues.

## Referències

* ↑ «Es Tint de ses Xarxes». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 9 agost 2021].
# Ànnia Faustina (emperadriu)

Ànnia Faustina, en llatí Annia Faustina, fou neta o besneta de Marc Aureli i la tercera de les nombroses esposes d'Elagàbal. Aquest matrimoni segons consta en alguna moneda es va produir el 221, però el divorci sembla que es va acordar passat molt poc temps. La mencionen Dió Cassi i Eli Herodià.

## Referències

* ↑ Annia Faustina a: William Smith (editor), A Dictionary of Greek and Roman Biography and Mythology. Vol. II. Boston: Little, Brown & Comp., 1867, p. 141
# Província de Malanje

Malanje (o Malange) és una província del centre-nord d'Angola. Té una superfície de 97.602 km² i una població de 968.135 habitants. La capital de la província és la ciutat de Malanje.
A Malanje hi ha el Parc Nacional de Milando

## Geografia

La província té altituds variables, entre els 500 i els 1500 metres per damunt del mar. La seva pluviometria ronda entre 1000 i 1750 mm. Les seves temperatures mitjanes anuals varien entre els 20º i els 24º. Té un clima tropical humit. Malanje està limitada al nord per Uíge i per la República Democràtica del Congo, al sud per Bié, a l'oest per Kwanza-Nord i Kwanza-Sud, i a l'est per Lunda Norte i Lunda Sul.

## Llengües

* Kimbundu
* Songo

## Divisió administrativa

La província de Malanje té els següents municipis:
* Massango
* Marimba
* Cunda Dia Baze
* Cahombo
* Calandula
* Cacuso
* Kiuaba Nzoji
* Mucari
* Quela
* Cambundi Catembo
* Cangandala
* Luquembo
* Quirima
* Malanje

## Economia

La seva economia és eminentment agrícula: cotó, mill, batata dolça, girasol, fessols, soja, mandioca, arroç, horticultura. També hi ha ramaderia bovina, caprina, ovina i porcina. Hi ha mines de diamants, or, manganès i minerals radioactius.

## Turisme i naturalesa

Malanje té una gran varietat de recursos turístics:
* Parc Nacional de Cangandala
* La Reserva Natural de Luando
* La Palanca Negra Gegant
* Les Quedas de Kalandula
* Les Pedres Negres de Pungo-Andongo
* Els ràpids de Kwanza
* Túmuls del Rei Ngola Kiluanji, de la reina Njinga Banda i del seu germpa, a l'aldea de Mukulu a Ngola, al municipi de Marimba.

## A internet

Pàgina web oficial de la Província (portuguès)

## Referències

* ↑ Província de Malanje Arxivat 2014-04-14 a Wayback Machine. al web del cens d'Angola
# AOH

AOH té els següents significats:
* Antic Orde dels Hibernians, organització fraternal catòlica d'Irlanda
* aoh també és el codi ISO 639-3 de la llengua arma, llengua extingida de Colòmbia
# Brillon

Brillon és un municipi francès, situat a la regió dels Alts de França, al departament del Nord. L'any 2006 tenia 722 habitants. Limita al nord amb Sars-et-Rosières, al nord-est amb Rosult, al sud-est amb Bousignies i al sud-oest amb Tilloy-lez-Marchiennes.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 383 | 464 | 507 | 535 | 621 | 684 | 722 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001-2008 | Patrick Debrabant | UMP |
| 2008- | Carole Remy-Leleu | |
# Kellnersville

Kellnersville és una població dels Estats Units a l'estat de Wisconsin. Segons el cens del 2000 tenia 374 habitants.

## Demografia

Segons el cens del 2000, Kellnersville tenia 374 habitants, 157 habitatges, i 102 famílies. La densitat de població era de 267,4 habitants per km².
Dels 157 habitatges en un 31,2% hi vivien nens de menys de 18 anys, en un 52,2% hi vivien parelles casades, en un 9,6% dones solteres, i en un 34,4% no eren unitats familiars. En el 31,2% dels habitatges hi vivien persones soles el 15,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 3,02.
Per edats la població es repartia de la següent manera: un 26,7% tenia menys de 18 anys, un 7,5% entre 18 i 24, un 32,4% entre 25 i 44, un 15,8% de 45 a 60 i un 17,6% 65 anys o més.
L'edat mediana era de 36 anys. Per cada 100 dones de 18 o més anys hi havia 87,7 homes.
La renda mediana per habitatge era de 32.167 $ i la renda mediana per família de 47.625 $. Els homes tenien una renda mediana de 37.188 $ mentre que les dones 25.000 $. La renda per capita de la població era de 16.973 $. Aproximadament el 6,5% de les famílies i el 6,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Kellnersville» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Kellnersville». American Fact Finder. Oficina del Cens dels Estats Units, 12-01-2010.
# Can Coll de n'Orri

Can Coll de n'Orri és una masia de Breda (Selva) inclosa a l'Inventari del Patrimoni Arquitectònic de Catalunya. Antigament el mas es deia can Llorens.

## Descripció

Antiga masia, situada als afores del nucli urbà de Breda, al costat esquerre de la carretera Breda-Arbúcies, just passat el quilòmetre 7. L'edifici, aïllat i situat just en un revolt de la carretera que l'aïlla més, es troba en un considerable estat d'abandó i ha sofert actes de bandalisme.
Distingim dos cossos que formarien l'habitatge: un cos rectangular, de planta baixa i pis, amb la teulada a una vessant amb el desaigua a la façana principal; i un cos annex al costat dret, més alt, amb el teulat a doble vessant desaiguat a les façanes principal i posterior (però en part ensorrat).
A la façana principal del cos rectangular, a la planta baixa hi ha dues portes al costat esquerre i dues finestres al costat dret, obertures que tenen arc de llinda. Al pis, quatre finestres en arc de llinda i ampit, brancals i llinda de pedra. Adossat a la façana d'aquest cos, a l'esquerre i a l'altura de la planta baixa, hi havia una petita construcció, ara en ruïnes.
Al cos annex, una finestra en arc de llinda a cada pis, i un pou adossat a la façana. Cal destacar que aquest pou hauria aprofitat l'aigua de la pluja, perquè una canonada situada al ràfec de la teulada del cos rectangular, desaigua just al pou. A la façana lateral dreta, on hi havia una porta d'entrada, també hi havia adossat un cobert, com es dedueix per unes restes que s'aprecien al mur i com es veu en fotografies dels anys setanta.
A l'esquerra de la masia, hi ha un cos petit annexe, sense teulada i cobert d'herbes.
La part posterior de l'edifici, a l'altura de la planta baixa, l'edifici està adossat al terra.
Les façanes principals i la façana lateral esquerra, estan arrebossades, però el mal esta de conservació deixa veure el paredat rústic. Una inscripció a la façana, indica que l'edifici està en venda, però el telèfon de contacte està tapat en part. Diu " EN VENTA. TEL. 972 201---" La façana lateral dreta és de paredat rústic.
Es pot trobar localitzat al mapa: "Les ruïnes del Montseny".

## Referències

* ↑ Serra, Juli CARPETA DEL MAPA DEL MONTSENY, LES GUILLERIES I EL COLLSACABRA., 1890.
* 1 2 3 4 5 6 7 8 9 «Can Coll de n'Orri». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 29 agost 2017].
* ↑ «Les ruïnes del Montsent». [Consulta: 7 febrer 2021].
# Escimne

«Escimne o Scymnus» té aquests significats:
* Escimne (grec antic: Σκύμνος, llatí: Scymnus) és un antropònim grec, portat pels personatges següents:
** Escimne de Quios, geògraf de l'antiga Grècia del segle i aC
*** Sota el nom de Pseudo-Escimne s'anomena l'autor del Circuit de la Terra o Iambes al Rei Nicomedes, atès que antigament fou atribuït a Escimne de Quios.
** Escimne, orfebre de l'antiga Grècia esmentat per Plini el Vell
** Escimne de Tarant, malabarista a les noces d'Alexandre el Gran (Ateneu, XII, 538e)
* Scymnus és un gènere d'insectes de la família dels coccinèl·lids
# Ànnivka (Crimea)

* Per a altres significats, vegeu «Ànnovka».
Ànnivka (en ucraïnès: Аннівка, en rus: Анновка, Ànnovka) és un poble de la República Autònoma de Crimea a Ucraïna, que el 2014 tenia 294 habitants, actualment ocupada de la Rússia. Pertany al districte de Bilohirsk.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Proasellus ortizi

Proasellus ortizi és una espècie de crustaci isòpode pertanyent a la família dels asèl·lids.

## Hàbitat

Viu a l'aigua dolça.

## Distribució geogràfica

Es troba a Europa: les províncies de Burgos i Cantabria (Espanya).

## Referències

* ↑ Dudich, E., 1925. Systematische Studien an italienischen Aselliden. Annales Musei Nationalis Hungarici 22: 281-301.
* ↑ uBio (anglès)
* 1 2 Henry, J. P. i Magniez, G., 1992. Isopodes Aselloides stygobies d'Espagne recoltes par J. Notenboom et I. Meijers, III - Le genre Proasellus: A - Especes oculees ou microphtalmes. Bijdragen tot de Dierkunde 62 (1): 37-54.
* 1 2 Catalogue of Life (anglès)
* ↑ uBio (anglès)
* 1 2 World Marine, Freshwater and Terrestrial Isopod Crustaceans Database (anglès)
* ↑ Fauna ibérica - CSIC (castellà)
* ↑ A Pan-European Species directories Infrastructure (PESI) (anglès)
* ↑ Fauna Europaea Arxivat 2016-03-04 a Wayback Machine. (anglès)

## Bibliografia

* Schotte, M., B.F. Kensley i S. Shilling, de 1995 en endavant. World list of Marine, Freshwater and Terrestrial Crustacea Isopoda. National Museum of Natural History Smithsonian Institution: Washington DC, els Estats Units.

## Enllaços externs

* ION (anglès)
* BioLib (anglès)
* Discover Life (anglès)
# Abd al-Razzak Samarkandi

Abd al-Razzak Samarkandi —Abd al-Razzak Kaman al-Din ibn Djalal al-Din Ishak al-Samarkandi— (Herat, 7 de novembre de 1413 - juliol o agost del 1482) fou un historiador i erudit persa dels timúrides al servei principalment de Shah Rukh. Era fill d'un imam i cadi de Shakrukh.
Va ocupar alguns càrrec oficials. La seva missió més important fou una ambaixada a l'Índia del gener del 1442 el desembre de 1444. Alguns sobirans indis eren vassalls nominals de Shah Rukh però l'ambaixador va visitar Vijayanagar on governava un sobirà hindú. El 1446 va anar en missió oficial a la seu del governador de Gilan, Muhammad Rashti, per interessar-se per la seva resistència i la de l'emir Nāser Kīa a la revolta del príncep Sultan Muhammad. A la mort de Shah Rukh el 1447 va viure a les corts dels seus successors a Samarcanda Abd al-Latif (1449-1450) i Abdallah Mirza (1450-1451) però va evitar al successor Abu-Saïd (1451-1469) i es va orientar cap a Abu l-Kasim Babur (que va governar a Herat vers 1447 i també a Kabul des de vers 1451, fins a la seva mort el 1457) i el va acompanyar a la seva marxa a Iraq i Fars (1452) i a la campanya contra Abu-Saïd (1454), on finalment, després de lluitar a les portes de Samarcanda, van arribar a un acord de fronteres. Quan Abu-Saïd va ocupar Herat el 1458, va acceptar una missió oficial a Gurgan on va ser testimoni de la conquesta de Ḥusayn Bāykarā. Va retornar amb l'oferta de Huseyn de ser vassall d'Abu-Saïd. Nomenat director d'una madrassa a Herat per consell del visir Ḵhwādja Kuṭb al-Din Ṭāūs Semnānī, va conservar aquest càrrec fins a la mort l'estiu del 1482.
Va fer missions per Shakrukh a l'Índia, Gilan i Egipte i fou ulema de la cort amb un salari assignat. En un viatge a Yadz va conèixer al historiador Sharaf al-Din Ali, conegut com a Yazdi
Va escriure la crònica anomenada Maṭlaʿ-e saʿdayn va maǰmaʿ-e baḥrayn ("El sorgiment de dues constel·lacions predestinades i la unió de dos mars"), amb dues parts, la primera sobre Abu-Saïd el ilkhànida (naixement 1304, accessió al tron 1316/1317) i sobre el timúrida Abu-Saïd que va viure del 1424 al 1469, cobrint el període del 1417 a la mort de Tamerlà el 1405; la segona part sobre les lluites de Tamerlà fins a la mort d'Abu-Saïd el 1469, amb un annex sobre la pujada al tron de Ḥusayn Bāykarā.
També va escriure un relat de la seva ambaixada a l'Índia amb una descripció de la ciutat de Vijayanagar. Una història d'Herat que va escriure s'ha perdut.
El 1462 fou nomenat shaikh del monestir de Xah Rukh a Herat on va restar fins a la mort que es va produir el 1482.

## Nota

* ↑ En aquesta darrera no va arribar a sortir per haver mort Shakrukh

## Referències

* Barthold, Turkestan
* C. P. Haase, “Abd-Al-Razzaq Samarqandi,” Encyclopædia Iranica, I/2, pp. 158-160; una versió actualitzada està disponible en línia a http://www.iranicaonline.org/articles/abd-al-razzaq-samarqandi-historian-and-scholar-1413-82
# Bosquerola de coroneta groga

La bosquerola de coroneta groga (Myioborus flavivertex) és un ocell de la família dels parúlids (Parulidae).

## Hàbitat i distribució

Habita la selva pluvial, clars i bosc de la Sierra Nevada de Santa Marta, al nord de Colòmbia.

## Referències

* ↑ «Bosquerola de coroneta groga». Cercaterm. TERMCAT, Centre de Terminologia. Rev. 20/01/2023(català)
# Kellogg (Minnesota)

Kellogg és una població dels Estats Units a l'estat de Minnesota. Segons el cens del 2008 tenia 472 habitants.

## Demografia

Segons el cens del 2000, Kellogg tenia 439 habitants, 175 habitatges, i 117 famílies. La densitat de població era de 584,5 habitants per km².
Dels 175 habitatges en un 33,1% hi vivien nens de menys de 18 anys, en un 53,7% hi vivien parelles casades, en un 8% dones solteres, i en un 33,1% no eren unitats familiars. En el 27,4% dels habitatges hi vivien persones soles el 12,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,51 i el nombre mitjà de persones que vivien en cada família era de 3,03.
Per edats la població es repartia de la següent manera: un 28,5% tenia menys de 18 anys, un 6,6% entre 18 i 24, un 28% entre 25 i 44, un 21,4% de 45 a 60 i un 15,5% 65 anys o més.
L'edat mediana era de 37 anys. Per cada 100 dones de 18 o més anys hi havia 91,5 homes.
La renda mediana per habitatge era de 37.885$ i la renda mediana per família de 40.515$. Els homes tenien una renda mediana de 28.125$ mentre que les dones 22.885$. La renda per capita de la població era de 16.216$. Entorn del 6,5% de les famílies i el 14% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Kellogg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Kellogg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Ze'ev Herzog

Ze'ev Herzog (nascut el 1941) és un arqueòleg israelià, professor d'arqueologia en el Departament d'Arqueologia i Cultures de l'Antic Pròxim Orient, de la Universitat de Tel-Aviv. Ze'ev Herzog és el director del Sonia and Marco Nadler Institute of Archaeology des de l'any 2005.
Herzog va participar en les excavacions de Tel Hazor i Tel Meguidó amb Yigael ladin, i en les excavacions de Tel Arad i Tel Beer Sheva amb Yohana Aharoni.
Herzog va dirigir les excavacions a Tel Beer Sheba, de Tel Michal i Tel Gerisa i el 1997 iniciar un projecte de noves exploracions a tel Yafo (antiga Jaffa).
El professor Herzog també és l'assessor arqueològic de la Protectora de Parcs Naturals i Nacionals d'Israel en la preservació i el desenvolupament dels Parcs Nacionals en Arad i Beer Sheba.
Està especialitzat en arqueologia social, arquitectura antiga i arqueologia de camp.

## Teories

El 1999, quan ell era professor de la Universitat de Tel-Aviv, va anunciar algunes de les seves conclusions: "Els israelites no van estar mai a Egipte, ni van romandre perduts pel desert, no van guanyar la terra promesa amb una conquesta militar."
També afirma que: "El déu jueu tenia una dona, la deessa Ashera."
Y en contra de l'opinió jueva general, Herzog conclou que el regne de David i Salomó van ser petits regnes tribals.
Herzog presenta proves que el judaisme no va ser mai monoteista abans de l'any 600 aC. La qual cosa és una veritable blasfèmia contra la tradició de Moisès, que s'afirma va viure el 1200 aC.

## Publicacions

Herzog és autor de nombrosos llibres i articles. Entre els més importants podem destacar:
* Beer-Sheba II: The Early Iron Age Settlements (1984)
* Excavations at Tel Michal, Israel. (1989) ISBN 9780816616220
* Archaeology of the City: Urban Planning in Ancient Israel and Its Social Implications. (1997) ISBN 9789654400060
* The Arad Fortresses 1997. [Hebrew].
* Redefining the centre: the emergence of state in Judah 2004

## Referències

* ↑ Daviau, P. M. Michèle «Review of Archaeology of the City: Urban Planning in Ancient Israel and Its Social Implications». Bulletin of the American Schools of Oriental Research, 321, 2001, pàg. 80–85. DOI: 10.2307/1357660.

## Enllaços externs

* Universitat de Tel-Aviv, departament d'Arqueologia plana per Ze'ev Herzog
* La bíblia: no evidencies, article original de Herzog a l'any 1999 en el diari Ha'aretz (en hebreu)
* Deconstructing the walls of Jericho: biblical myth and archaeological reality, article by Ze'ev Herzog Arxivat 2010-01-15 at Archive.is
* Has King David's Palace in Jerusalem Been Found? (article complert) Arxivat 2009-03-05 a Wayback Machine.